Masterminds

***Masterminds*** er en amerikansk kriminalfilm fra  løst basert på et bankran i oktober 1997 i Nord-Carolina. Filmen ble regissert av Jared Hess, og manus ble skrevet av Chris Bowman, Hubbel Palmer og Emily Spivey. Hovedrollene spilles a Zach Galifianakis, Owen Wilson, Kristen Wiig og Jason Sudeikis. Filmen hadde premiere i Los Angeles den 30. september 2016.

## Handling
I Jacksonville i mars 1997 ble en filial i av banken Loomis Fargo ranet for 18,8 millioner dollar. Selve ranet ble utført av bankens sikkerhetsvakt Philip Noel Johnson, Steve Eugene Chambers og Kelly Campbell; sistnevnte hadde tidligere vært ansatt i banken. Også pengetransportsjåføren David Scott Ghantt medvirket i ranet. 

Ranerne hadde gjort noen klønete forsøk på å trene på hvordan de skulle gjennomføre operasjonen. Under selve ranet går David inn i bankhvelvet og laster hele pengebeholdningen inn i selskapets pengetransportbil. Før han kjører av gårde sikrer han seg videokassettene fra tre av overvåkingskameraene i hvelvet, men glemmer den fjerde.

Dagen etter flykter han til Mexico med  dollar og tar dekknavnet «Michael McKinney», som er navnet til en venn av Steve. Det meste av resten av ransutbyttet, cirka 17 millioner dollar, er det Steve som tar hånd om. FBI-agenten Scanlon og partneren hennes gir raskt David status som hovedmistenkt, men har ingen anelse om at Steve er involvert. Samtidig viser det seg at Steve vil fortelle FBI hvor David befinner seg, mens Kelly synes det er galt å la David i stikken på den måten.

I Mexico klarer David med nød og neppe å slippe unna tre Interpol-agenter som også er på jakt etter ham, og ringer Kelly for å fortelle om dette. Kelly har utstyrt ham med en lommebok, og i den finner David et ID-kortet med navnet til Steve. Nå som Steve vet at David er i stand til å avsløre Steve overfor politiet, gir han Michael McKinney – som foruten å være Steves venn er leiemorder – i oppdrag å ta livet av David. Det tar ikke lang tid før Michael finner David og forsøker å skyte ham, men våpenet klikker og David slipper unna.

David ringer Kelly og får vite at Steve prøver å få ham drept. Så dukker McKinney opp og slår ned David, som mister bevisstheten. Da han våkner igjen, står McKinney klar til å ta livet av ham, men så oppdager han Davids falske fødselsattest. Han tror at David ble født med samme navn, på samme sted, samme dag som ham selv, og dermed vil han heller være venner med David enn å drepe ham. David ringer Steve og truer med å overgi seg til Interpol, med mindre Steve overfører 6 millioner dollar til bankkontoen hans innen to dager.

I USA er Kelly ute og handler for å bli klar til å gjenforenes med David i Mexico. Hun blir overfalt av Jandice, som har fått vite om Kellys forhold til David. Kelly klarer å stikke av, men så blir hun kidnappet av to av Steves venner, og Steve gir David beskjed om at Kelly bare får slippe fri om David kjøper en billett til Sør-Amerika.

På flyplassen støter David på McKinney, som er på vei hjem for å lete opp et nytt offer i USA. David ser at navnet til Kelly er skrevet på hånden til McKinney, og han forstår at det er hun som skal bli leiemorderens neste offer. Han forteller leiemorderen at Kelly er kjæresten hans, og McKinney svarer at da kan han ikke ta livet av henne. De to mennene bytter billetter, slik at David kan redde Kelly fra Steve og hans menn. Akkurat da dukker det opp tre Interpol-agenter som forsøker å pågripe dem begge, men David og McKinney klarer å overmanne alle tre.

Kort tid senere har Steve invitert til fest hjemme hos seg selv; han bor i et luksushus som er mer preget av ustyrtelig rikdom enn av god smak. FBI utstyrer en nabo med skjult mikrofon i håp om å få tatt opp en tilståelse fra Steve. David sniker seg inn på festen for å redde Kelly, og de forsøker å rømme ved å stjele Steves BMW, men den krasjer når de prøver å kjøre gjennom porten. Steve får tak i David og begynner å slå ham. David skjønner at det sitter agenter fra FBI gjemt inni en varebil som står parkert på fortauet, så han narrer Steve til å innrømme at han sto bak bank-ranet.

David blir dømt til slutt dømt til syv års fengsel, mens Steve soner elleve år. Cirka 2 millioner dollar ble aldri funnet igjen etter ranet. Når David blir løslatt, møter McKinney ham i fengselet, og sammen kjører de avsted for å besøke Kelly.

## Skuespillere
* Zach Galifianakis som David Scott Ghantt
* Kristen Wiig som Kelly Campbell
* Owen Wilson som Steven Eugene «Steve» Chambers
* Jason Sudeikis som Michael Aaron «Mike» McKinney
* Kate McKinnon som Jandice Gartrell
* Leslie Jones som FBI-agent Scanlon
* Mary Elizabeth Ellis som Michelle Chambers
* Ken Marino som Doug
* Karsten Friske som Cort Chambers
* Dallas Edwards som Ken Chambers
* Devin Ratray som Runny
* Jon Daly som en detekti
* Ross Kimball som Eric
* Jordan Israel som Valet
* Njema Williams som Ty

## Referanser


## Eksterne lenker
* 
*